ai4bharat/Pralekha huggingface dataset:
पंचायती राज मंत्रालय
प्रधानमंत्री ने शिमला में 'गरीब कल्याण सम्मेलन' को संबोधित किया
केंद्रीय मंत्री और जन प्रतिनिधि महाराष्ट्र के लाभार्थियों के साथ वीडियो कॉन्फ्रेंसिंग के माध्यम से कार्यक्रम में शामिल हुए
प्रधानमंत्री श्री नरेन्द्र मोदी ने हिमाचल प्रदेश के शिमला में 'गरीब कल्याण सम्मेलन' को संबोधित किया। प्रधानमंत्री के नेतृत्व वाली सरकार के आठ साल पूरे होने के उपलक्ष्य में यह अनूठा सार्वजनिक कार्यक्रम देश भर में राज्यों की राजधानियों, जिला मुख्यालयों और कृषि विज्ञान केंद्रों में आयोजित किया गया था।
पंचायती राज राज्य मंत्री श्री कपिल मोरेश्वर पाटिल शिमला में हो रहे इस कार्यक्रम में मुंबई से जुड़े। भारत सरकार की विभिन्न कल्याणकारी योजनाओं के लगभग 2,000 लाभार्थी भी मुंबई से शामिल हुए।
महाराष्ट्र राज्य के जन प्रतिनिधि और भारत पेट्रोलियम कॉर्पोरेशन लिमिटेड, आईसीएआर-सेंट्रल इंस्टीट्यूट ऑफ फिशरीज एजुकेशन- मुंबई, आईसीएआर-सेंट्रल इंस्टीट्यूट फॉर रिसर्च ऑन कॉटन टेक्नोलॉजी- मुंबई जैसे केंद्रीय संगठनों के वे वरिष्ठ अधिकारी भी मौजूद थे जो कल्याणकारी योजनाओं को लागू करने में महत्वपूर्ण भूमिका निभाते हैं। इस अवसर पर बोलते हुए, राज्य मंत्री श्री पाटिल ने कहा, "प्रधानमंत्री नरेन्द्र मोदी लोगों के सपने को पूरा करने के लिए अथक प्रयास कर रहे हैं और अपने काम के माध्यम से उन्होंने लोगों के मन में विश्वास के साथ एक नए भारत का चेहरा बनाया है।"
रेलवे, खान और कोयला राज्य मंत्री श्री रावसाहेब पाटिल दानवे जालना जिले के कई लाभार्थियों के साथ पीएम के कार्यक्रम में वीडियो कॉन्फ्रेंसिंग के माध्यम से जुड़े।
सामाजिक न्याय एवं अधिकारिता राज्य मंत्री श्री रामदास अठावले लाभार्थियों के साथ शोलापुर से कार्यक्रम में शामिल हुए। इस अवसर पर प्रधानमंत्री का भाषण सुनने के लिए बड़ी संख्या में लाभार्थी बचत भवन हॉल में जमा हुए थे।
प्रधानमंत्री मोदी ने प्रधानमंत्री किसान सम्मान निधि  योजना के तहत वित्तीय लाभ की 11वीं किस्त भी जारी की। इससे करीब 10 करोड़ लाभार्थियों को करीब 21000 करोड़ रुपए की राशि ट्रांसफर हो सकेगी। इस मौके पर प्रधानमंत्री ने देश भर के  के लाभार्थियों से भी बातचीत की। इस अवसर पर शिमला में हिमाचल प्रदेश के राज्यपाल श्री राजेन्द्र अर्लेकर, हिमाचल के मुख्यमंत्री श्री जय राम ठाकुर और केन्द्रीय मंत्री श्री अनुराग सिंह ठाकुर भी उपस्थित थे।
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
एमजी/एमए/पीके
(Visitor Counter : 101
सूक्ष्म, लघु एवं मध्यम उद्यम मंत्रालय
ग्रामोद्योग आयोग  के अध्यक्ष ने उत्तर प्रदेश के हापुड़ में आयोजित खादी एवं ग्राम विकास योजना वितरण कार्यक्रम में शिरकत की
केवीआईसी के संभागीय कार्यालय मेरठ द्वारा उत्तर प्रदेश के हापुड़ स्थित गढ़ मुक्तेश्वर तहसील के नानपुर गांव में ग्राम विकास योजना वितरण कार्यक्रम का आयोजन किया गया, जिसमें खादी एवं ग्रामोद्योग आयोग  के अध्यक्ष श्री मनोज कुमार ने शिरकत की।
इस कार्यक्रम में, हनी मिशन के तहत 30 मधुमक्खी पालकों को मधुमक्खी के 300 बक्से और मधुमक्खी कालोनियां प्रदान की गईं। कुम्हार सशक्तिकरण योजना के तहत, 100 कुम्हारों को बिजली से चलने वाले चाक प्रदान किए गए और 75 चमड़े के कारीगरों को जूते की मरम्मत करने वाले टूलकिट दिए गए। कार्यक्रम में विशिष्ट अतिथि के रूप में गढ़ मुक्तेश्वर विधानसभा क्षेत्र के विधायक श्री हरेंद्र सिंह तेवतिया उपस्थित रहे।
सभा को संबोधित करते हुए श्री मनोज कुमार ने कहा कि रोजगार के अधिक से अधिक अवसर सृजित करने के लिए जो मशीनरी और टूलकिट दी जा रही है उसका सभी को उपयोग करना चाहिए और आत्मनिर्भर भारत के निर्माण में अपना योगदान देना चाहिए। उन्होंने कहा कि प्रधानमंत्री श्री नरेन्द्र मोदी के दूरदर्शी नेतृत्व में भारत दुनिया के सामने स्वयं को एक मजबूत, सक्षम और आत्मनिर्भर राष्ट्र के रूप में प्रदर्शित कर रहा है। उन्होंने कहा कि हमें प्रधानमंत्री के 'स्थानीय से वैश्विक' भारत के सपने को साकार करने के लिए "मेक इन इंडिया" के साथ-साथ "मेक फॉर द वर्ल्ड" के मंत्र के साथ आगे बढ़ना चाहिए।
मेरठ में केवीआईसी का मंडल कार्यालय उत्तर प्रदेश के 6 मंडलों के 25 जिलों को कवर करता है। इस कार्यालय में कुल 415 पंजीकृत खादी संस्थान हैं। इन संस्थाओं के माध्यम से 1,03,787 बुनकरों, सूत कातने वालों एवं अन्य कारीगरों को रोजगार मुहैया कराया जा रहा है। साल 2022-23 में, खादी संस्थानों ने लगभग 29,996 लाख रुपये के मूल्य की खादी का उत्पादन किया और लगभग 47,385 लाख रुपये की बिक्री की। इसके अलावा, प्रधानमंत्री रोजगार सृजन कार्यक्रम  के तहत, पिछले तीन वर्षों के दौरान 10,960 इकाइयां स्थापित की गई हैं, जिससे लगभग 87,680 लोगों को रोजगार मिला है। वितरण कार्यक्रम के दौरान उत्तर प्रदेश सरकार तथा केवीआईसी के अधिकारी और कर्मचारी उपस्थित रहे।
एमजी /एमएस/ आरपी/ केजे
(Visitor Counter : 206
वाणिज्य एवं उद्योग मंत्रालय
संयुक्त वक्तव्य: भारत-ब्रिटेन के बीच मुक्त व्यापार समझौते की बातचीत के दसवें दौर की वार्ता
भारत और ब्रिटेन के बीच मुक्त व्यापार समझौते के लिए बातचीत का दसवां दौर
भारत और ब्रिटेन ने भारत-ब्रिटेन के बीच मुक्त व्यापार समझौता  के लिए दसवें दौर की वार्ता 09 जून 2023 को संपन्न की।
वार्ता के पिछले दौरों की तरह, इसे एक हाइब्रिड माध्यम में आयोजित किया गया था। ब्रिटेन के कई अधिकारी बातचीत के लिए नई दिल्ली आए और कई अन्य लोगों ने वर्चुअल माध्यम से इसमें भाग लिया।
इस दौरान 50 अलग-अलग सत्रों में 10 नीतिगत क्षेत्रों में तकनीकी चर्चा हुई। उन्होंने इन नीतिगत क्षेत्रों से जुड़ी विस्तृत मसौदा संधि के विषय को चर्चाओं में शामिल किया।
आने वाले महीने में ग्यारहवें दौर की वार्ता आयोजित की जा सकती है।
रक्षा मंत्रालय
अमेरिका के रक्षा मंत्री का भारत दौरा
संयुक्त राज्य अमेरिका के रक्षा मंत्री जनरल लॉयड जे ऑस्टिन 19 से 21 मार्च 2021 तक भारत का दौरा करेंगे। अपनी यात्रा के दौरान वह रक्षा मंत्री राजनाथ सिंह एवं अन्य वरिष्ठ नेताओं के साथ वार्ता करेंगे।
यात्रा के दौरान दोनों पक्षों द्वारा द्विपक्षीय सहयोग को और मजबूत करने के तौर-तरीकों पर चर्चा और क्षेत्रीय सुरक्षा चुनौतियों एवं स्वतंत्र, खुला एवं समावेशी हिंद-प्रशांत क्षेत्र को बनाये रखने के साझे हितों पर विचार विमर्श करने की संभावना है। रक्षा सहयोग के बारे में चर्चा इस बात पर भी केंद्रित होगी कि दोनों देश अपने सैन्य बलों के बीच आपसी सहयोग एवं रक्षा व्यापार और उद्योग सहयोग को कैसे मजबूत कर सकते हैं।
अपनी पहली विदेश यात्रा के तहत रक्षा मंत्री ऑस्टिन की यह यात्रा भारत-अमेरिका रणनीतिक साझेदारी की मजबूती को दर्शाती है।
(एमजी/एएम/एबी /डीवी
विज्ञान एवं प्रौद्योगिकी मंत्रालय
अच्छे स्वास्थ्य और कल्याण के लिए सतत् विकास लक्ष्य को विज्ञान, प्रौद्योगिकी और नवाचार के इस्तेमाल से प्राप्त करने हेतु आयोजित राउंडटेबल में भारत ने कोरोना वायरस के प्रसार को रोकने के लिए अपने प्रयासों पर प्रकाश डाला
भारत ने एक उच्च स्तरीय राउंड-टेबल सम्मेलन में कोरोना वायरस को फैलने से रोकने, नई दवाओं और टीकों के विकास के साथ-साथ कोविड-19 रोगियों के इलाज के लिए अपने नए उपायों पर प्रकाश डाला। विज्ञान, तकनीक और नवाचार का इस्तेमाल कर अच्छी सेहत और कल्याण के सतत विकास लक्ष्य 3 के अंतर को कम करने की अपने प्रयासों के बारे में भी भारत ने जानकारी दी।
संयुक्त राष्ट्र-विज्ञान और प्रौद्योगिकी विकास आयोग  के 24वें सत्र के भाग के रूप में आयोजित उच्च स्तरीय गोलमेज सम्मेलन में सचिव, डीएसटी, प्रोफेसर आशुतोष शर्मा की ओर से संदेश पढ़ते हुए, भारत सरकार के विज्ञान और प्रौद्योगिकी विभाग के अंतर्राष्ट्रीय प्रभाग के प्रमुख डॉ. एस.के.वार्ष्णेय ने समाज के सभी वर्गों के समग्र स्वास्थ्य और कल्याण की देखभाल के लिए भारत सरकार द्वारा शुरू किए गए कोविड-19 टीकाकरण अभियान पर प्रकाश डाला।
18 मई, 2021 को आयोजित वर्चुअल उच्च स्तरीय गोलमेज सम्मेलन में भाग लेने वालों में गाम्बिया के सूचना और संचार इंफ्रास्ट्रक्चर मंत्री, फिलीपींस के विज्ञान और प्रौद्योगिकी मंत्री, पाकिस्तान के विज्ञान और प्रौद्योगिकी मंत्री और शिक्षा मंत्रालय के सचिव , नेपाल के विज्ञान और प्रौद्योगिकी, डब्ल्यूएचओ के पैनलिस्ट के अलावा, ब्राजील के शिक्षाविद् और वैश्विक स्वास्थ्य में महिला के बोर्ड अध्यक्ष, सतत् विकास लक्ष्यों के लिए संयुक्त राष्ट्र युवा नेता भी शामिल थे।
पैनलिस्टों और मंत्रियों के प्रतिनिधिमंडलों ने विशेष रूप से कोरोना महामारी के दौरान और बाद में अच्छे स्वास्थ्य और कल्याण पर सतत् विकास लक्ष्य 3 पर अंतर को बंद करने के लिए विज्ञान, प्रौद्योगिकी और नवाचार का उपयोग करने के लिए संबंधित सरकारों द्वारा शुरू किए गए उपायों और पहलों पर विस्तार से चर्चा की।
इलेक्ट्रानिक्स एवं आईटी मंत्रालय
राज्य मंत्री श्री राजीव चंद्रशेखर इंडिया ग्लोबल फोरम में शामिल होने के लिए दुबई जाएंगे
वह संयुक्त अरब अमीरात में अपने समकक्ष राज्यमंत्री श्री उमर सुल्तान अल ओलामा, एआई, डिजिटल अर्थव्यवस्था और दूरस्थ कार्य अनुप्रयोग से मुलाकात करेंगे
वह दोनों देशों के बीच सहयोग के संभावित क्षेत्रों की तलाश करने के लिए उद्योग जगत के दिग्गजों, उद्यमियों, स्टार्टअप और इनोवेटर्स से भी मिलेंगे
इलेक्ट्रॉनिक्स एवं सूचना प्रौद्योगिकी और कौशल विकास एवं उद्यमिता राज्य मंत्री, श्री राजीव चंद्रशेखर 13-15 दिसंबर 2022 को दुबई में इंडिया ग्लोबल फोरम  में शामिल होंगे। आईजीएफ, अंतरराष्ट्रीय व्यापार और वैश्विक नेताओं के लिए एजेंडा तैयार करने वाला एक मंच है।
मंत्री आज देर रात वहां पहुंचेंगे और कल से बैठकों में शामिल होंगे। उनके दिन की शुरुआत ‘मंत्रिस्तरीय गोलमेज सम्मेलन - भारतीय प्रौद्योगिकी और नवाचार प्रतिभा का वैश्वीकरण’ में भागीदारी से होगी। इस गोलमेज सम्मेलन में भारत, संयुक्त अरब अमीरात और ब्रिटेन के प्रौद्योगिकी क्षेत्रों के 50 से ज्यादा दिग्गज शामिल होंगे, साथ ही इन अंतरराष्ट्रीय इकोसिस्टम में अनेक मंत्री, सीईओ और अन्य हितधारक भी शामिल होंगे। इसके बाद मंत्री दिन में उद्योग जगत के दिग्गजों, उद्यमियों, स्टार्टअप और प्रवर्तकों के साथ बातचीत करेंगे। बातचीत का उद्देश्य उनके साथ सहयोग के अवसरों का आकलन करना है जो भारत में अपने कार्यों का विस्तार करने के लिए इच्छुक हैं।
मंत्री इंडिया स्टैक के वैश्वीकरण पर भी चर्चा करेंगे। पिछले कुछ वर्षों में, लागत प्रभावी और मापनीय डिजिटल पब्लिक अवसंरचना के साथ भारत ने सफलतापूर्वक वैश्विक रूप से देशों को आकर्षित किया है। प्रधानमंत्री श्री नरेन्द्र मोदी के नेतृत्व में शुरू की गई यह पहल विश्व को यह जानकारी प्रदान कर रही है कि भारत अब वैश्विक रूप से एक विश्वसनीय साझेदार के रूप में काम करने पूर्ण रूप से सक्षम है।
बाद में, मंत्री अपने समकक्ष राज्यमंत्री श्री उमर सुल्तान अल ओलामा, एआई, डिजिटल अर्थव्यवस्था और दूरस्थ कार्य अनुप्रयोग से मुलाकात करेंगे। वह आईजीएफ में एक संयुक्त सत्र में भी उनके साथ शामिल होंगे, जिसका शीर्षक है–“व्यवधान और नवाचार में भागीदार।” यह चर्चा भारत और संयुक्त अरब अमीरात के बीच प्रौद्योगिकी सहयोग को सफल बनाने की दिशा में बहुत महत्वपूर्ण साबित होगी।
शिक्षा मंत्रालय
तमिल प्रतिनिधिमंडल के दूसरे बैच को 'काशी तमिल संगमम्' के 5वें दिन काशी की परंपरा, कला और संस्कृति का प्रत्यक्ष अनुभव प्राप्त हुआ
'हनुमान घाट', सुब्रह्मण्य भारती के आवास, व्यापार सुविधा केंद्र, सारनाथ में संग्रहालय और बीएचयू एम्फीथिएटर में सांस्कृतिक कार्यक्रम दिन के प्रमुख आकर्षण हैं
महीने भर चलने वाले 'काशी तमिल संगमम' उत्सव में भाग लेने वाले तमिलनाडु के प्रतिनिधिमंडल के दूसरे दल ने गंगा नदी के तट पर स्थित 'हनुमान घाट' पर सुबह-सुबह पवित्र डुबकी लगाई। पहले 'रामेश्वरम घाट' के नाम से जाना जाने वाला 'हनुमान घाट' वाराणसी के सबसे अधिक देखे जाने वाले घाटों में से एक है। आसपास के क्षेत्र दक्षिण भारतीय मठों जैसे केरल मठ, कांची मठ, शंकर मठ, श्रृंगेरी मठ आदि से घनी आबादी वाले हैं।
पवित्र डुबकी लगाने के बाद, प्रतिनिधिमंडल ने 'हनुमान घाट' स्थित सुब्रह्मण्य भारती के आवास का दौरा किया। प्रतिनिधिमंडल के सदस्यों ने इस बात का आभार व्यक्त किया कि वे अपने रीति-रिवाजों, परंपराओं और संस्कृति से जुड़ सके थे।
तमिल प्रतिनिधिमंडल के दूसरे दल में कारीगरों और व्यापारियों का एक समूह भी शामिल था। उसके बाद इस दल ने टीएफसी केंद्र में स्थित संग्रहालय का प्रत्यक्ष अनुभव प्राप्त करने के लिए व्यापार सुविधा केंद्र  का दौरा किया। संग्रहालय में पूर्वांचल क्षेत्र के हथकरघा उत्पादों की भव्यता और सारनाथ की पुरातात्विक वस्तुओं की प्रतिकृतियां अतिथियों को दिखाई गईं। दौरे पर आए प्रतिनिधिमंडल के लिए टीएफसी में एक सांस्कृतिक कार्यक्रम भी आयोजित किया गया, जिसमें इस दल के कुछ सदस्यों ने भी सक्रिय रूप से भाग लिया। सांस्कृतिक कार्यक्रम के बाद दिन में उन्हें सारनाथ के भ्रमण पर भी ले जाया गया।
प्रतिनिधिमंडल शाम को सारनाथ से बीएचयू एम्फीथिएटर पहुंचेगा और सांस्कृतिक कार्यक्रम में भी शामिल होगा। वे कार्यक्रम स्थल पर विभिन्न स्टालों का भी दौरा करेंगे। 75 स्टालों में उत्तर और दक्षिण भारतीय दोनों तरह के बुटीक शामिल हैं जिनमें कलाकृतियाँ, हथकरघा, हस्तशिल्प, पारंपरिक पोशाक, उत्तर और दक्षिण भारतीय भोजन आदि प्रतिनिधिमंडल और वाराणसी के स्थानीय लोगों दोनों के लिए प्रदर्शित किए गए हैं।
पृथ्वी विज्ञान मंत्रालय
दिल्ली और एनसीटी में आज वायु गुणवत्ता के मध्यम से खराब स्तर के आसपास रहने का अनुमान
वायु गुणवत्ता में 29 और 30 जून, 2021 को कुछ और कमी आ सकती है, हालांकि यह मध्यम स्तर के आसपास ही रहेगी
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:
हवाओं की दिशा और वेंटिलेशन इन्डेक्स का पूर्वानुमान
दिल्ली में वायु प्रवाह का पूर्वानुमान और हवाओं की स्थिति पर आधारित मौसम पूर्वानुमान
- दिल्ली और एनसीटी में 28.06.2021 को वायु गुणवत्ता मध्यम स्तर रहेगी। शुष्क क्षेत्रों से धूल उड़ाती हवाओं के साथ राष्ट्रीय राजधानी के ऊपर प्रदूषण का स्तर पीएम-10  के कारण बढ़ेगा और वायु गुणवत्ता में गिरावट आएगी। वायु गुणवत्ता में 29 और 30 जून, 2021 को कुछ और गिरावट आएगी हालांकि यह मध्यम स्तर के आसपास ही बनी रहेगी। अगले 5 दिनों के दौरान वायु गुणवत्ता के मुख्यत: संतोषजनक से मध्यम स्तर के बीच रहने का अनुमान।
- दिल्ली में 28.06.2021 को उत्तर-पश्चिमी दिशा से सतह पर 04 से 10 किमी प्रतिघंटे की गति से हवाएं चलेंगी। आंशिक बादल भी छा सकते हैं। 29 जून को भी दिल्ली में उत्तर-पश्चिमी दिशा से 20 से 24 किमी प्रति घंटे की गति से हवाएं चल सकती हैं। साथ ही आंशिक बादल भी छाने का अनुमान है। हवाओं की रफ्तार दिन में कुछ समय के लिए 20 से 30 किमी प्रति घंटे तक हो सकती है। साथ ही बादलों की गर्जना के साथ बौछारें भी गिर सकती हैं। 30.06.2021 को दिल्ली में 12 से 28 किमी प्रतिघंटे की गति से पश्चिमी हवाएँ आ सकती हैं। आंशिक बादल छाने और हवाओं की रफ्तार कुछ समय के लिए 20 से 30 किमी प्रति घंटे तक होने का अनुमान है।
- दिल्ली के ऊपर आने वाली हवाओं की अधिकतम मिश्रण गहराई 28.06.2021 को 3500 मीटर, 29.06.2021 को 4400 मीटर और 30.06.2021 को 3750 मीटर रहने की संभावना है। अधिकतम वेंटीलेशन इंडेक्स 28.06.2021 को लगभग 17500 एम2/एस, 29.06.2021 को 50000 एम2/एस और 30.06.2021 को 31500 एम2/एस रहने का अनुमान है। यदि हवाओं की रफ्तार 10 किमी प्रति घंटे से कम हो और न्यूनतम वेंटीलेशन इंडेक्स 6000 एम2/एस से कम हो तो हवाओं में मौजूद प्रदूषण को साफ करने में मदद नहीं मिलती है।
- विस्तृत पूर्वानुमान विश्लेषण के लिए निम्नलिखित वेबसाइट पर लॉग ऑन करें: https://ews.tropmet.res.in.

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
रक्षा मंत्रालय
होपवेल इलियास उच्चतर माध्यमिक विद्यालय को यू-17 जूनियर बॉयज सुब्रतो कप-2019 के चैम्पियन का ताज
अंडर 17 बॉयज सुब्रतो कप अंतर्राष्ट्रीय फुटबॉल टूर्नामेंट के अंतिम चरण में, होपवेल इलियास उच्चतर माध्यमिक विद्यालय, मेघालय ने आज नई दिल्ली के डॉ. अम्बेडकर स्टेडियम में ।-0 के स्कोर से बांग्लादेश क्री़ड़ा शिक्षा प्रोतिष्ठान  को पराजित किया। सांगती जनाई ने खेल के 32वें मिनट में बॉक्स के बाहर से एक निर्णायक किक लगाकर बांग्लादेश गोल के बायें शीर्ष कोने में गेंद पहुंचा दी, जो इस मैच का एकमात्र गोल साबित हुआ। मेघालय की टीम को 4,00,000 रुपए  का पुरस्कार मिलेगा और दूसरे स्थान वाली बीकेएसपी टीम को 2,50,000 रुपए  की पुरस्कार राशि दी जाएगी। मुख्य अतिथि चीफ ऑफ स्टॉफ कमेटी चेयरमैन और वायुसेना प्रमुख एयर चीफ मॉर्शल बी.एस. धनोआ, पीवीएसएम एवीएसएम वाईएसएम वीएम एडीसी ने ग्रैंड फिनाले और समापन समारोह की अध्यक्षता की। वायु सेना प्रमुख सुब्रतो मुखर्जी स्पोर्ट्स एजुकेशन सोसायटी  के अध्यक्ष भी हैं। भारत के पूर्व अंतर्राष्ट्रीय फुटबॉल खिलाड़ी विक्टर अमलराज इस आयोजन के सम्मानित अतिथि थे।
प्रस्तुति के दौरान, वायुसेना प्रमुख बी. एस. धनोआ ने कहा, ‘सुब्रतो कप अंतर्राष्ट्रीय फुटबॉल टूर्नामेंट 2019 के हीरक जयंती आयोजन के ग्रैंड फिनाले और समापन समारोह में उपस्थित होना हमारे लिए एक यादगार अवसर है। भारतीय वायुसेना के हम लोग मानते हैं कि मानवीय विकास की खेल का अत्यधिक महत्व है और इसे बढ़ा चढ़ाकर बताने की जरूरत नहीं है, क्योंकि बेशक फुटबॉल विश्व का एक प्रिय खेल है और वायु सैनिकों के बीच भी इसके लिए उतना ही प्यार है। इसलिए इसके 60वें आयोजन की मेजबानी करना हमारे लिए गर्व का विषय है। पिछले वर्षों में देखा गया है कि भारत और विदेश से भागीदारों की टीमों की संख्या में लगातार वृद्धि हुई है, जो विश्वभर में इस टूर्नामेंट की लोकप्रियता की कहानी कहती है। मुझे प्रसन्नता है कि इस वर्ष सुब्रतो कप अंतर्राष्ट्रीय फुटबॉल टूर्नामेंट में 9 अंतर्राष्ट्रीय टीमों ने भाग लिया है। इस अवसर पर मैं विजेता टीमों को बधाई देता हूं और अन्य टीमों के लिए मैं कामना करता हूं कि वे विजेता बनने के लिए अगले वर्ष और अधिक मजबूत बनें।
कोयला मंत्रालय
जरूरत के अनुसार नई कोयला भंडारण सुविधाओं का निर्माण
कोयला खानों में कोयले का भंडार कोयले के उत्पादन और उसके प्रेषण  के आधार पर अलग-अलग होता है। कोल इंडिया लिमिटेड  और सिंगरेनी कोलियरीज कंपनी लिमिटेड  पिटहेड में कोयले का भंडार पिछले पांच वर्षों में 31 मार्च तक और 2023 31 जुलाई तक निम्नानुसार है:
मिलियन टन  में आंकड़े
|
|
साल
|
|
2018-19
|
|
2019-20
|
|
2020-21
|
|
2021-22
|
|
2022-23
|
|
2023-24|
|
सीआईएल
|
|
54.15
|
|
74.89
|
|
99.13
|
|
60.85
|
|
69.33
|
|
52.03
|
|
एससीसीएल
|
|
1.609
|
|
3.189
|
|
5.255
|
|
4.712
|
|
5.148
|
|
3.912अनंतिम
कोयले के भंडारण स्थान की कमी के कारण कोयला उत्पादन में कोई कटौती नहीं हुई है क्योंकि खानों से निकाले गए कोयले के लिए पर्याप्त भंडारण सुविधाएं उपलब्ध हैं और जरूरत पड़ने पर नए कोयला भंडारण स्थान का सृजन किया जाता है। स्व-दहन/सहज तापन को रोकने के लिए, कोयला कंपनियों द्वारा तदनुसार कोयले के उठाव की योजना बनाई जाती है। इसके अतिरिक्त, ऐसे खतरों से निपटने के लिए खानों में पर्याप्त निवारक उपाय किए जाते हैं और अग्निशमन व्यवस्था उपलब्ध है।
यह जानकारी केन्द्रीय कोयला, खान और संसदीय कार्य मंत्री श्री प्रल्हाद जोशी ने आज राज्यसभा में एक प्रश्न के लिखित उत्तर में दी।
कार्मिक, लोक शिकायत एवं पेंशन मंत्रालय
डॉ. जितेन्द्र सिंह ने सीबीआई की संशोधित अपराध नियमावली जारी की
केंद्रीय पूर्वोत्तर क्षेत्र विकास राज्यमंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा एवं अन्तरिक्ष राज्यमंत्री डॉ. जितेंद्र सिंह ने आज एक आधिकारिक कार्यक्रम के दौरान सीबीआई की संशोधित अपराध नियमावली जारी की। कार्यक्रम के दौरान सीबीआई के निदेशक श्री ऋषि कुमार शुक्ल और अन्य वरिष्ठ अधिकारी उपस्थित रहे।
डॉ. जितेन्द्र सिंह ने 15 साल बाद सीबीआई की संशोधित अपराध नियमावली को तैयार करने के लिए सीबीआई को बधाई दी। सीबीआई की इस संशोधित नियमावली को कानून, जाँच की तकनीक और प्रक्रियाओं में हुए नवीमतम बदलावों को ध्यान में रखते हुए तैयार किया गया है।
<><><><><><>
एमजी/एएम/पीजी/डीसी
(Visitor Counter : 170
गृह मंत्रालय
केंद्रीय गृह मंत्री ने कोरोना महामारी पर 20 अप्रैल से दी जाने वाली छूट के सम्बन्ध में राज्यों से महत्वपूर्ण बिंदुओं पर चर्चा कर स्थिति को नियंत्रण में रखने के निर्देश दिए
केंद्रीय गृह मंत्री, श्री अमित शाह, ने कोरोना महामारी पर गृह मंत्रालय के अधिकारियों के साथ कल समीक्षा बैठक की। उन्होंने निर्देश दिए कि 20 अप्रैल से दी जाने वाली छूट के सम्बन्ध में राज्यों से महत्वपूर्ण बिंदुओं पर चर्चा कर स्थिति को नियंत्रण में रखने के निर्देश दिए।
गृह मंत्री ने कहा कि प्रधान मंत्री, श्री नरेंद्र मोदी के नेतृत्व में भारत अभी भी कोरोना के साथ लड़ाई लड़ रहा है, इसलिए लॉकडाउन प्रतिबंधों के साथ समय-समय पर दिए गए दिशा-निर्देशों का निष्ठापूर्वक पालन किया जाना चाहिए ।
समीक्षा के दौरान गृह मंत्री के निर्देशानुसार एसे क्षेत्र जो हॉट-स्पॉट / क्लस्टर्स / कंटेन्मेंट ज़ोन में नहीं आते और जिनमें कुछ गतिविधियों की अनुमति दी जा रही है, वहां सावधानी बरतना और यह सुनिश्चित करना ज़रूरी है कि छूट केवल वास्तविक परिस्थितियों का यथोचित आंकलन करके दी जाए।
ग्रामीण अर्थव्यवस्था को बल देने के लिए ग्रामीण क्षेत्रों में कुछ आर्थिक गतिविधियों की अनुमति दी गई है। तदनुसार, जिलाधिकारियों को उद्योग- समूहों के सहयोग से, राज्य के भीतर ही मज़दूरों को उनके कार्यस्थल पर स्थानांतरित करने की व्यवस्था करनी चाहिए। मोदी सरकार का यह मानना है कि इससे न केवल आर्थिक गतिविधियों को गति मिलेगी अपितु मज़दूरों को रोज़गार के अवसर भी मिलने लगेंगे।
इसी प्रकार, बड़ी औद्योगिक इकाइयों और औद्योगिक परिसरों के संचालन पर राज्यों द्वारा विशेष ध्यान दिया जाए। विशेषकर ऐसी इकाइयों के संचालन पर ध्यान दें, जहां मज़दूरों को परिसर में ही रखने की व्यवस्था हो। इससे आर्थिक गतिविधियों को गति मिलेगी और मज़दूरों को रोज़गार प्रदान करने में मदद मिलेगी। इस विषम परिस्थिति में मोदी सरकार देश के सभी वर्गों के हितों की रक्षा के लिए कटिबद्ध है। उद्योगों के साथ कृषि तथा मनरेगा गतिविधियों के माध्यम से भी मजदूरों को रोजगार देने की संभावनाओं पर कार्य करना होगा, गृह मंत्री ने कहा।
इसी प्रकार वे मज़दूर, जो राहत शिविरों में रह रहे हैं, उनके लिए उपलब्ध सुविधाओं, जैसे भोजन की गुणवत्ता आदि पर अधिक ध्यान दिया जाना चाहिए। यद्यपि स्थितियां चुनौतीपूर्ण हैं, लेकिन इस प्रकार के मुद्दों को संबोधित किया जा सकता है।
गृह मंत्री ने कहा कि राज्यों को यह भी सुनिश्चित करना ज़रूरी है कि अब जब मेडिकल टीमों के माध्यम से सामुदायिक परीक्षण किये जा रहे हैं, तो मेडिकल टीमों को उचित सुरक्षा दी जाए। इसी प्रकार यदि सामुदायिक परीक्षण के लिए जाने से पहले, समुदाय के ज़िम्मेदार नेताओं को शामिल करके शांति समितियों को सक्रिय किया जाए तो काम को सुचारू रूप से किया जा सकता है। इस प्रकार के प्रयास से कोविड-19 के परीक्षण, उपचार और अन्य संबंधित पहलुओं के बारे में लोगों को जागरूक बना कर उनमें फैले भय और भ्रांतियों को दूर करने में भी मदद मिलेगी।
यह भी सुनिश्चित करने का निर्देश दिया कि दिशा-निर्देशों के अनुपालन की निगरानी के लिए ग्रामीण क्षेत्रों में पर्याप्त गश्त की जानी चाहिए। जिलाधिकारी निगरानी के लिए पुलिस, पंचायत अधिकारियों, राजस्व अधिकारियों आदि की मदद ले सकते हैं।
आयुष
श्री सर्बानंद सोनोवाल ने डॉ. जीबाकांता सैकिया होम्योपैथिक मेडिकल कॉलेज एवं अस्पताल का दौरा किया
केंद्रीय आयुष और पत्तन, पोत परिवहन एवं जलमार्ग मंत्री श्री सर्बानंद सोनोवाल ने बृहस्पतिवार को पूर्वोत्तर भारत में होम्योपैथिक शिक्षा और स्वास्थ्य देखभाल प्रणाली के अग्रणी और विशिष्ट सरकारी संस्थानों में से एक डॉ. जीबाकांता सैकिया होम्योपैथिक मेडिकल कॉलेज एवं अस्पताल का आज यहां उसके 47वें स्थापना दिवस के अवसर पर दौरा किया।
छात्रों के साथ बातचीत करते हुए, श्री सोनोवाल ने कहा, "यह बहुत गर्व की बात है कि डॉ. जीबाकांता सैकिया होम्योपैथिक कॉलेज एवं अस्पताल इस क्षेत्र में होम्योपैथी को बढ़ावा देने और लोकप्रिय बनाने में महत्वपूर्ण भूमिका निभा रहा है। मैं आप सभी को इस शानदार उपलब्धि के लिए बधाई देना चाहता हूं। यह रुकना नहीं चाहिए और मैं अपने युवा छात्रों और डॉक्टरों से अधिक प्रयास करने और रोगी की देखभाल में एक मजबूत भूमिका निभाने का आह्वान करता हूं। बढ़ते अवसर के साथ, हमें पारंपरिक चिकित्सा के लिए लोगों के बीच नए जोश के माध्यम से प्रदान किए गए अवसर का लाभ उठाना चाहिए, पेशेवर उन्नति के साथ-साथ लोगों को स्वस्थ और गुणवत्तापूर्ण जीवन जीने में मदद करने में महत्वपूर्ण भूमिका निभानी चाहिए। हम अपने लोगों को स्वस्थ और खुशहाल बनाने के बड़े लक्ष्य के साथ इस अद्भुत अवसर को प्राप्त करने के लिए आवश्यक सुविधाओं को प्रदान करने के लिए प्रतिबद्ध हैं। ”
इस अवसर पर बोलते हुए, मंत्री ने आगे कहा, "हमारे प्रधानमंत्री श्री नरेन्द्र मोदी जी आयुष प्रणाली को सुधारने और सक्षम करने के लिए कड़ी मेहनत कर रहे हैं ताकि यह मानव जीवन को सुदृढ़ करने, रोगमुक्त करने और समृद्ध करने के लिए आधुनिक औषधीय प्रणालियों के साथ काम कर सके। आज उनके कुशल नेतृत्व में आधुनिक चिकित्सा पद्धति के साथ-साथ पारंपरिक चिकित्सा पद्धतियों ने भी काफी गति पकड़ी है। भारत के आयुष का वैश्विक बाजार 18.2 बिलियन डॉलर तक पहुंच गया है जो मानव जीवन को समृद्ध बनाने में आयुष चिकित्सा प्रणाली की प्रभावशीलता को साबित करता है।
इस कार्यक्रम में जोरहाट से लोकसभा सांसद तपन कुमार गोगोई; राज्यसभा सांसद कामाख्या प्रसाद तासा, जोरहाट के विधायक हितेंद्र नाथ गोस्वामी, मरियानी के विधायक रूपज्योति कुर्मी; केंद्रीय होम्योपैथिक अनुसंधान परिषद  के महानिदेशक डॉ. सुभाष कौशिक; डॉ. जीबाकांता सैकिया होम्योपैथिक मेडिकल कॉलेज और अस्पताल के प्राचार्य डॉ. नारायण देबनाथ; असम राज्य आवास बोर्ड के उपाध्यक्ष सुभाष दत्ता के साथ ही आयुष मंत्रालय और असम सरकार के अन्य वरिष्ठ अधिकारी भी कार्यक्रम में शामिल हुए।
डॉ. जीबाकांता सैकिया होम्योपैथिक मेडिकल कॉलेज एवं अस्पताल पूर्वोत्तर भारत में होम्योपैथिक शिक्षा और स्वास्थ्य देखभाल प्रणाली के अग्रणी और विशिष्ट सरकारी संस्थानों में से एक है। यह संस्थान असम में जोरहाट के उत्तरी क्षेत्र की ओर स्थित है जो मुख्य शहर से 4 किलोमीटर दूर है। यह 2 अक्टूबर, 1975 को स्थापित किया गया था। इस कॉलेज को असम सरकार द्वारा शुरू किया गया असम का पहला होम्योपैथिक संस्थान होने का गौरव प्राप्त है, जो इस क्षेत्र में बीएचएमएस पाठ्यक्रम कराने वाला पहला संस्थान है।
रसायन एवं उर्वरक मंत्रालय
एफएजीएमआईएल ने 605 करोड़ रुपये की सफेद सीमेंट संयंत्र परियोजना स्थापित करने के लिए हिमाचल प्रदेश सरकार के साथ समझौता ज्ञापन पर हस्ताक्षर किए
अपने विविधता कार्यक्रम के अंतर्गत एफसीआई अरावली जिप्सम एंड मिनरल्स इंडिया लिमिटेड  ने हिमाचल प्रदेश के सिरमौर जिले में नोहराधार गांव के नजदीक सफेद सीमेंट का एक संयंत्र स्थापित करने के लिए एक परियोजना शुरू की है। परियोजना पर 605 करोड़ रुपये की लागत आने का अनुमान है। यह देश का चौथा सफेद सीमेंट संयंत्र होगा। संयंत्र की संस्थापित क्षमता 0.3 मिलियन टन प्रतिवर्ष होगी और इससे करीब 150 लोगों को प्रत्यक्ष रोजगार मिलेगा। इस संयंत्र के वर्ष 2022 तक चालू हो जाने की उम्मीद है। यह सिरमौर जिले के विकास में मील का पत्थर शामिल होगा।
परियोजना को एक निर्धारित समय पर पूरा करने के लिए एफएजीएमआईएल की अध्यक्ष और प्रबंध निदेशक श्रीमती अल्का तिवारी हिमाचल प्रदेश के अपर मुख्य सचिव श्री मनोज कुमार ने हिमाचल प्रदेश के मुख्यमंत्री श्री जयराम ठाकुर की उपस्थिति में आज शिमला में एक समझौता ज्ञापन पर हस्ताक्षर किए।
एफएजीएमआईएल भारत सरकार का उपक्रम है जिसका प्रशासनिक नियंत्रण रसायन और उर्वरक मंत्रालय के उर्वरक विभाग के पास है। यह राजस्थान में खनिज जिप्सम के खनन और विपणन में लगा हुआ है। एफएजीएमआईएल मिनीरत्न-II कंपनी है जिसका पंजीकृत कार्यालय जोधपुर  में है। इसकी राजस्थान में 15 परिचालित जिप्सम खाने है। इसने 01-04-2003 में काम करना शुरू किया था और पिछले 15 वर्षों के दौरान अपना दायरा बढ़ाकर 3248% कर लिया है।